Why Little Children Suffer?
میں آپ کو بتانا چاہتا ہوں کہ اگر آپ میرے سوالات اور بیانات کو مکمل طور پر پڑھیں گی تو آپکو معلوم ہوگا کہ میں نے یہ دعویٰ نہیں کیا کہ خدا مکمل عدل و انصاف ، محبت اور اچھائی کرنے والا نہیں ہے یا نہیں ہوسکتا بلکہ میں یہ کہتا ہوں کہ اِس دنیا میں کچھ حالات اور نظام دیکھ کر ابھی تک مجھے کوئی ایسا مضبوط دلیل اور ثبوت نہیں ملا کہ جو خدا کو مکمل عدل و انصاف،محبت کرنے والا اور اچھا ثابت کرے۔ دوسری بات یہ کہ میں نے کہا کہ اگر قرآن یہ دعویٰ کرتا ہے کہ خدا مکمل عدل و انصاف کرنے والا اور اچھا ہے لیکن عقل کو مکمل قائل کرنے کے لیے مضبوط دلائل اور ثبوت پیش نہیں کرتا تو کیا انسانوں کو دلائل اور ثبوت کے بغیر قرآن کے اِس دعویٰ کو درست مان لینا اور قرآن کو خدا کی طرف سے بھیجی ہوئی کتاب مان لینا چاہیے؟
اللہ تعالیٰ نے یہ تو کہا ہے کہ وہ عادل ہے، پر یہ کبھی نہیں کہا کہ مکمل عدل وہ ہمیشہ اِسی دنیا میں کر دیگا۔ سوالات کرنے سے قبل، اللہ تعالیٰ کے بارے میں آپ نے کچھ تصورات پہلے سے مان رکھے ہوے ہیں۔ آپ کو اُن کا دوبارا جائزہ لینے کی ضرورت ہے۔ خالی الذہن ہو کر قرآن میں دیکھئے کہ اللہ اپنے عدل کے بارے میں کہتا کیا ہے۔ اللہ صرف عادل نہیں ہے، بلکہ فعال اور قدیر بھی ہے۔ وہ ہم کو یہ نہیں بتاتا کہ وہ عدل کس طرح اور کب کریگا۔ اور عین ممکن ہے کہ جس کو آپ عدل سمجھ رہے ہوں، وہ عدل نہ ہو۔ سورہ کہف میں موسیٰ علیہ السلام کے سامنے ایک لڑکے کا قتل کیا گیا، انہوں نے بھی اُس پر سوال کیا تھا۔ اُس کے جواب سے آپ کو قرآن میں اللہ کے عدل کی ایک جھلک نظر آتی ہے۔